**Նախագիծ 8**

**ՈՐՈՇՈՒՄ N ----Ա**

**--- ՍԵՊՏԵՄԲԵՐԻ 2020թ.**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ԿԱՄՈՒՐՋՆԵՐԻ ԿՈՂԱՄԱՍԵՐԸ (ԲԱԶՐԻՔՆԵՐԸ) ՕԳՏԱԳՈՐԾՄԱՆ ՏՐԱՄԱԴՐԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 21-րդ կետով, հաշվի առնելով համայնքի ղեկավարի առաջարկությունը Կապան համայնքի ավագանին ո ր ո շ ու մ  է.

1. Հայաստանի Հանրապետության Սյունիքի մարզի Կապան համայնքի սեփականություն հանդիսացող ներքոնշյալ կամուրջների կողամասերը (բազրիքները) առանց մրցույթի, 1 (մեկ) տարի ժամկետով օգտագործման տրամադրել վարձակալության իրավունքով, հետևյալ պայմաններով՝

1) քաղաք Կապան, Բաղաբերդ թաղամաս, թիվ 5/5 հասցեում գտնվող կամուրջի կողամասերը (բազրիքները) 10000 (տաս հազար) դրամ ամսական վճարով։

2) քաղաք Կապան, Ձորք թաղամաս, թիվ 3/5 հասցեում գտնվող կամուրջի կողամասերը (բազրիքները) 10000 (տաս հազար) դրամ ամսական վճարով։

3) քաղաք Կապան, Ա․Մանուկյան փողոց 5ա/2 հասցեում գտնվող կամուրջի կողամասերը (բազրիքները) 10000 (տաս հազար) դրամ ամսական վճարով։

2. Սույն որոշման մեջ նշված  կամուրջների կողամասերը (բազրիքները) օգտագործման տրամադրել վարձակալության իրավունքով բացառապես արտաքին գովազդ տեղադրելու նպատակով։ Արտաքին գովազդը կամուրջների կողամասերի (բազրիքների) վրա կարող է տեղադրվել միայն դրանց տեղադրման տեխնիկական միջոցների վերաբերյալ համաձայնություն ձեռք բերվելու դեպքում։

3․ Սույն որոշման 2-րդ կետում նշված համաձայնությունը տալիս է համայնքի ղեկավարը։

**ՀԻՄՆԱՎՈՐՈՒՄ**

**ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

«Տեղական ինքնակառավարման մասին» ՀՀ օրենքի 18-րդ հոդվածի 1-ին մասի 21-րդ կետի համաձայն համայնքի ավագանին օրենքով սահմանված կարգով՝ համայնքի ղեկավարի առաջարկությամբ որոշում է կայացնում համայնքի սեփականություն հանդիսացող գույքն օգտագործման տրամադրելու կամ օտարելու մասին, որում պետք է նշվեն օգտագործման տրամադրման կամ օտարման եղանակը, ժամկետները, նպատակը, օգտագործման տրամադրման դեպքում` օգտագործման ժամկետը և վճարի չափը, ուղղակի վաճառքի դեպքում` վաճառքի գինը, իսկ հրապարակային սակարկությունների դեպքում` մեկնարկային գինը:

Նախագիծը մշակելիս հաշվի են առնվել ֆիզիկական և իրավաբանական անձանց կողմից համայնքի սեփականություն հանդիսացող կամուրջների կողամասերի վրա արտաքին գովազդ տեղադրելու վերաբերյալ դիմումները, որի արդյունքում որոշակի չափով կապահովվի Կապան համայնքի բյուջեի մուտքերը:

**ՏԵՂԵԿԱՆՔ**

**ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՄԱՅՆՔԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԷԱԿԱՆ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

Համայնքային սեփականություն հանդիսացող գույքը օգտագործման իրավունքով տրամադրելու մասին համայնքի ավագանու որոշման նախագծի ընդունման կապակցությամբ Կապան համայնքի բյուջեում ծախսերի և եկամուտների էական ավելացում և նվազեցում չի նախատեսվում։